Надигна се!
Мили боже, колко тежи?
Десет кила.
Огромна е. - Благодаря.
Опитайте.
Не! Недей.
Емили, съдиите ще отнемат точки, ако от нея е ядено.
Затова направих две. Другата е в кухнята при Маги.
Едва не се сецнах, да я вдигна на масата.
Провалих се в състезанието за сладкиши миналата година, сега не рискувам.
Беше втора.
Именно.
И това няма да се повтори, чу ли?
Този път ще спечеля!
Опитайте я и си кажете мнението честно.
Има вкус на алкохол.
Кисна един месец в бренди.
Долавям дъх на сушен плод.
Сложих 2,5 кг стафиди.
Бие доста на яйце.
Какво значи това?
Че дъха на яйце.
Това лошо ли е?
Не, не.
Тортата ти е съвършена. - Съвършена.
Идеална.
Еха!
Сега вече ще плесна лицето на града със сочен, лепнещ, обилно подправен шамар!
ДИКИНСЪН
КАПРИЗНО ЯСТИЕ Е СЛАВАТА
Много шумно дъвчеш. - Бисквитите на майка ти са неустоими.
Благодаря, г-н Шипли.
Майка ти е образцова домакиня.
Присъствието ви у нас като наемател надхвърля всички мои очаквания.
Като един от нас сте.
И аз се чувствам на място.
Най сетне настъпи денят!
Време е за скотовъдната изложба на Амхърст.
Още закусвате?! Бързо, всички са на пасището.
Много сте му-у... мудни!
Шега с "му".
Остин, ела в кабинета ми. - Събота е!
И имаме важна работа.
Маги!
Можеш да си вземеш свободна вечер.
Благодаря, госпожо. Мило е, че мислите за болежките ми.
Не заради това.
Днес е Панаирът на говедата. Вечерта е специална за мен и Едуард.
Не разбрах.
Всяка година, вечерта след Панаира на говедата аз и Едуард...
Имаме среща.
Хубаво.
Панаирът на говедата го възбужда.
Не ща да зная повече.
Веднъж в годината.
Като по часовник.
Спестете ми подробности.
Като мой партньор и като зрял човек и глава на семейство,
предполагам, следиш семейните сметки.
Разбира се. - В такъв случай си наясно,
че сме натрупали значителни дългове.
Така ли?
Така е.
Да, при тези инвестиции в железницата, проблемите на борсата,
да не говорим и колко глътна къщата ти...
За нея ще ти се издължа.
Знам, момчето ми, това е намерението ти, но денят на разплащането не се вижда.
А разгулът, присъщ на жена ти...
Сю обича да харчи.
Дума да няма.
Досега не е имала тази възможност.
Удава й се да е богаташка.
Но не сме така богати, както си мисли.
Не сме ли? Тоест, не сме.
Не сме.
Но дойдоха новини.
Хубаво.
Чичо ти Марк Нюман е починал.
Това е ужасно.
Не, новината е чудесна за нас. - Добре.
Да. Посочен съм за изпълнител на завещанието.
Ще рече, чрез различни маневри,
всички, естествено, прозрачни... - Ами?!
Ще разполагаме с паричен поток, който ще намали дълга ни.
С лека уловка, разбира се.
Която ще значи повечко работа.
А именно, да приемем в дома си едно-две неща, притежавани от починалия.
Чудесно. Явно всичко си премислил.
Значи мога да си поотпусна юздите на Панаира на говедата, а?
Юздите, сещаш се.
Шега за коне, разбираш ли? - Не.
Впрочем, татко, за мене е удоволствие и чест да съм твой партньор.
Стига си ме ръчкала с вилица!
Трябва да опиташ тортата!
Кажи, че е вкусна!
Имах сложен разговор с татко.
Всичко наред ли е? - Не знам, разсейвах се.
Слушайте. - Какво?
Да отиваме на Панаира на говедата! - Ура!
ПАНАИР НА ГОВЕДАТА, АМХЪРСТ
ГЛЕДАНЕ НА РЪКА
ЧУДОДЕЙНА ПЕРАЛНА МАШИНА
На това му викам чудо.
УЛОВ НА ЯБЪЛКИ
СТРИДИ
Едуард, виж, стриди!
Ще взема няколко... за довечера. - Много добре.
Истински моряк си, значи? - Да.
Мореплавател индианец... Вълнуващо.
По това време има много мореплаватели индианци.
Страхотно.
Ей, друже.
Не ми кради момичето. - Ти открадна земята ми.
Извинявай.
Не бъди старомоден! Няма да ме залостиш като прасе в кочина.
Не се засягай.
Лошо ли е било едно време?
Защо захвърляме старите ценности?
Между мъжете и жените има разлика.
Анатомически сме различни, това е.
Имаме различни умения.
Това е прекрасно.
Какво общо има това?
ПРЕСНИ СТРИДИ
Извинете!
Дръпнете се, нося торта.
Олеле, време е за състезанието за сладкиши.
Споменах ли, че един месец кисна в бренди?
Надминава себе си.
Джейн, тази година не участваш ли? - Не, малко съм заета. Вдовица съм.
Лавиния! Изглеждаш чудесно.
Майчице, съдиите дойдоха.
Не сме се виждали, откакто ме разведе из лехите си.
А ти ми лепна сифилис.
Разкажи ни за ябълковия кейк.
Къде са стафидите?
Не съм виждала ябълков кейк без стафиди.
Не намерих стафиди. Бяха свършили.
Явно ни очакват изненади.
Тортата ми е от шест вида брашно.
Прилича на бисквити. - Ти си бисквита!
Евелина Дикинсън.
Емили. - Разбира се.
Какъв сладкиш си ни приготвила?
Мой вариант на карибска торта с ром.
По килограм захар и масло.
Което замених с говежда лой, за плътен вкус.
И две цели индийски орехчета, 19 яйца, 2,5 кг стафиди,
700 г френско грозде, лимонова кора...
Всичко това, киснало месец.
В рецептата са две седмици, удвоих.
Не е нормална.
Ако искате да питате нещо...
Не ми хрумват въпроси. - Нека да я опитаме.
Никой също ли си ти?
Кой да съм?
Не съм вкусвал подобно нещо.
Този е великолепен.
Няма ли да разкраси конюшнята ни?
Виж, има си жребче. И ти си красавец!
Колко са милички.
Да ги купим.
Виж, Сю...
Може ли да те попитам нещо? - Дали искам онзи кон? Отговорът е "да".
Не, става дума за нещо, което от доста време искам да обсъдим.
Дал съм ти обещание, искам да го спазя.
Но с всеки изминал ден става все по-трудно.
Остин, за какво говориш?
Питах се дали...
Склонна ли си да опиташ?
Да имаме дете.
Закле се, че не се жениш заради това. - И е съвсем вярно.
Но разбери, имам чувството, че в живота ми липсва нещо.
Няма ли да е чудесно да има нещо, за което да се грижим?
Защо не се грижиш за мен?
Купи ми нов кон.
Победителят в тазгодишната надпревара за сладкиши на Панаира на говедата е...
Госпожица Емили Дикинсън.
Това състезание е само за белите.
Яко! Ура!
Това е награда за едномесечно киснене в ром.
Съдийката й е леля. - Уредено е.
Давай, Емили!
Ти защо не изпече нещо?
Благодаря на прислугата ни Маги за помощта й в кухнята.
Сама не бих... - Без речи.
Написала съм нещо...
Името и рецептата на победителя
ще излязат в утрешния брой на "Спрингфийлд Репъбликан".
Тъкмо споменах прекрасния вестник
и ми се струва, че съзирам прочутия му редактор тук.
Госпожи и господа, господин Самюъл Болс.
Радвам се, че съм в Амхърст.
Г-н Болс ще опита наградената торта.
Значи ти си победителката.
Хайде, Болс, пробвайте я.
Благодаря.
Наистина ли ще си отчупи?!
Така...
Мътните го взели. Вкусно!
Страхотно.
Браво, Емили.
Разбира се, аз съм учила Емили на основното,
но изпълнението е изцяло нейно... Още чай?
Часът наближава.
Едуард! Имаме гости.
Бъди търпелив.
Емили, тортата ти беше разкошна.
Благодаря, Джейн.
Не съм опитвала по-вкусна. - Неустоима е.
Благодаря ви.
Не каза ли и за миналогодишната така?
Миналогодишната не струваше. - Така си е, беше ужасна.
Хората ахкаха по нея, но не беше вкусна.
Да, който я е приготвял, най-добре да се гръмне.
Тя го направи.
Какво?
Онази Лизи, победителката тогава, се срина психически и се самоуби.
А, да! И аз го чух. - Това е кошмар.
Славата не й е понесла.
Емили, братовчед ми има мелница, искам да ви свържа.
Може да кажеш за вестника, че си използвала брашното му.
С това ли разби тортата? Може ли да го продам?
Ще се състезаваш ли в Провинстаун? - Не, това бе само...
Разбира се, ще бъде там! Ще обиколим местата, където има скотовъдни панаири.
Бостън, Провидънс, Ню Хейвън.
Ще ходим ли? - Победа е добре, две са тенденция.
Оправи панделката.
Торта, торта!
Честито!
Благодаря.
Ще пишат за теб във вестника. - Ами да.
Струва ми се малко абсурдно.
Абсурдно ли?
Че ще те запомнят с торта, а не със стихове.
Тортата!
Ти какво правиш тук? - Самата прославена сладкарка!
Моля те, недей.
Държа да кажа, че не искам да... - Дошъл съм при баща ти.
Баща ми ли? Защо?
Търся инвеститори за вестника.
Ето го и самия него. - Извинете ме.
Сам Болс, редактор на "Спрингфийлд Репъбликан".
Почитания, конгресмен. - Отказах се от политиката.
Имам предложение за вас. Надявах се да го обсъдим.
Някой друг път. Но заповядайте вътре, почерпете се с торта.
Така и така съм тук, поне да взема и интервюто.
Какво интервю? - За вестника.
Ще го пуснем покрай рецептата, кратко представяне.
"Десет неизвестни факта за Емили Дикинсън".
Да събудим любопитството.
Ела, да изгорим калориите от тортата.
Някакви интригуващи детайли.
Нещо забавно ли? Добре.
Червеношийката е роднина на коса и славея.
Не за птиците, за теб.
Не искам да говоря за себе си. - Добре, тогава...
Да говорим за мен.
Какво искаш да знаеш?
Как е да ръководиш вестник?
Много е интересно. И няма почивка.
Постоянно правя нещо. Работя по цял ден, понякога - и нощем.
Тичам насам-натам, търся новини, събирам факти.
Където и да отида, с когото и да говоря, питам какво ново има.
Така разбрах за теб.
Как така?
От писмото на Сюзи.
Тя ме покани в салона си.
Аз я разпитах кой ще е там, с кого трябва да се запозная.
Каза, че ще присъства поетеса.
И какво? Дошъл си в Амхърст заради мен?
Да, и за това.
Бях заинтригуван.
Обичам да откривам нови таланти.
Но още не познавам твоя.
Да, така е.
Опитах тортата ти, но не съм чел стиховете ти.
Май съм от свенливите.
Така е.
Приличаш ми на Мери.
Коя Мери?
Мери Болс, съпругата ми.
Разбира се.
Много прилича на теб.
Интелигентна е.
Прозорлива.
С дълбоко проникновение за нещата.
Но понякога й е тежко, защото има сетива за мрачното в живота.
Това ми е познато. - Да.
Трудно е.
Прекрасна жена е, но просто...
Мисли твърде много.
Нали ме разбираш?
Струва ми се.
Странно е.
Отскоро се познаваме, обаче... Сякаш те познавам.
А може би не е така.
Човек лесно се подвежда, нали?
Ако наистина си бисерът, за който Сюзи говори, искам да го открия.
Ами ако не искам да бъда откривана?
Ако не искам славата?
Обичам тази притворна скромност.
Толкова е женствена!
Хайде, продължавай.
Преструвай се на свенливо крехко цвете.
Но аз ще се появя и ще те изтръгна от забвението.
Ето така.
А и цялото това отношение...
Като от 40-те г. на 19. век.
А сме 1859 година, мила.
Почти в 60-те години сме!
Знаеш ли, много си интересен.
Скъпи мои!
Шампанското е отзад. Използвайте кристалните чаши.
Току-що пристигнаха от Франция. Невероятна изработка!
Не се вълнувам от стопанството, но имаме нужда от още един кон.
В наши дни технологиите са в разцвет.
Нали? Чухте ли за морзовия код?
Да сме чували ли? Владея го!
Съжалявам за съпруга ти.
Няма нищо.
Обожавам детенцето си.
Това е прекрасно.
Извинете, че ви прекъсвам. Новият кон е в обора.
Добре, благодаря, Хенри.
Купил си й още един кон?
Желанията й са закон.
Свободни китки. - Именно.
Ръкавът тип "пагода" те прави жива.
Хенри, почакай.
Вземи ги.
За какво?
Ако имаш нужда от нещо.
Сигурен ли сте?
Моля те, вземи ги.
Искам да дам пари за нещо, в което има смисъл.
Искрено ви благодаря.
Защо го направи?
Няма значение.
Но нека си остане между нас.
Можеш да ми имаш доверие.
Искаш ли чаша вино?
Вдовиците пият ли?
Много.
Ще си вървя.
Така и не взех интервюто. - Да.
И по-добре.
Да не ме помнят като сладкарката, победила на Панаира на говедата.
Като каква искаш да те помнят?
Капризно ястие е славата...
Добре звучи.
Сега ли го измисли?
Да.
Идва ми едно стихотворение.
Сега ли?
Те постоянно извират, не спират.
Кажи ми го.
Капризно ястие е славата
и рядко се поднася -
веднъж наситил се на маса, ти втори път не чакай.
Дай нататък.
Трохите нейни... Трохите й...
Трохите й поклъвва врана
и плясва със криле зловещо,
отлитайки в царевичака.
Изяж я ти и смърт те чака.
Далеч по-добро от тортата.
Насам.
В салона съм.
Какво става?
Кои са те?
Това са Ана и Клара. Дъщерите на Марк Нюман.
Баща им почина наскоро. Те, както и наследството им, са наши.
Момичета, запознайте се с леля си.
Къде ни е леглото? Трябва да е удобно.
Иначе ще го подпаля.
В беда си.
Защо си тук? Кой си ти?
Аз съм никой. Тук съм, за да те предупредя.
Чуй ме, Емили Дикинсън.
Знаеш коя съм. - Знам. Но не бива.
Не бива да те знаят, разбираш ли?
Не, изобщо не разбирам.
Емили, не търси слава.
И не вярвай на онези, които я искат за теб.
Те са неискрени.
Славата е притворна.
Ще те използва.
Ще те унищожи.
Превод Албена Христофорова